VS001096
Datum: 1994-12-19T01:00:00.000+01:00
datum_sodbe_i_stopnje: 1999-11-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 2500000 SIT
opombe: II Ips 175/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Zobna asistentka.

## Škodni dogodek

Kot sopotnica se je poškodovala v prometni nesreči.

## Poškodba

Pretres možganov, zvin vratne hrbtenice, zlom vogala desne spodnje čeljustnice, zlom telesa leve spodnje čeljustnice, obtolčenine obraza, desnega zapestja in desnega kolka.

## Telesne bolečine

1500000 SIT Obdobje telesnih bolečin v času zdravljenja je trajalo 3 mesece, od tega krajše obdobje hudih, in daljše obdobje srednje hudih in lahkih bolečin.

#### Hospitalizacija

6 dni.

#### Rehabilitacija

Ambulantna fizioterapija in vaje doma;

#### Nevšečnosti med zdravljenjem

Oba zloma čeljusti so zdravili z namestitvijo kovinskih opornic na zobna loka z žično zaporo, kar je bilo odstranjeno po 53 dneh; v tem času je morala uživati redko hrano, zaradi česar je shujšala in oslabela; številni kontrolni pregledi pri specialistih in lečečem zdravniku; EEG preiskavi, več RTG slikanj; zaradi pretresa možganov je imela motnje zapomljivosti, zbranosti in čustvovanja v obdobju 6 mesecev; dvomesečna vidno spremenjena zunanjost zaradi oteklin, odrgnin, podplutb in kovinske naprave v ustih. 1 mesec Schantzova ovratnica; 4 mesece in pol v bolniškem staležu.

## Strah

150000 SIT Zaskrbljenost za zdravje v srednji obliki 1 teden, v lažji 4 do največ 6 mesecev.

## Zmanjšanje življenjske aktivnosti

850000 SIT Zaradi občasnih bolečin v vratni hrbtenici in občasnih glavobolov težje opravlja dela v gospodinjstvu in v službi, zlasti pri računalniku.

## Skaženost

Zahtevek je bil zavrnjen.

---

ZOR člen 200, 203